Καλαμαράκια με βότανα
Καλαμαράκια στο τηγάνι με μια ποικιλία βοτάνων σβησμένα σε λευκό κρασί. Μια εύκολη συνταγή με θαλασσινά που θα λατρέψετε.
1 κιλό καλαμαράκια, φρέσκα ή κατεψυγμένα, καθαρισμένα, 5 κουτ. σούπας ελαιόλαδο, 1 μέτριο ξερό κρεμμύδι, τριμμένο, 150 ml (1 κρασοπότηρο) λευκό ξηρό κρασί , από 2 κλαδάκια δεντρολίβανο, φασκόμηλο, εστραγκόν, θυμάρι, μαντζουράνα (τα φύλλα), όλα ψιλοκομμένα ή, όποια δεν βρούμε, ξερά σε μικρότερη ποσότητα, φρεσκοτριμμένο πιπέρι, 2 λιαστές ντομάτες από βαζάκι, στραγγισμένες και ψιλοκομμένες, χυμός από 1 λεμόνι, 1/2 φλιτζ. τσαγιού καυτό νερό (αν χρειαστεί)
Για να φτιάξουμε καλαμαράκια με βότανα πρώτα κόβουμε τα καλαμαράκια σε μικρά κομμάτια (για να μαγειρευτούν γρήγορα) ή σε ροδέλες. Αφήνουμε τα πλοκάμια ολόκληρα.Σε ένα ευρύχωρο τηγάνι ζεσταίνουμε το ελαιόλαδο σε δυνατή φωτιά και τσιγαρίζουμε το κρεμμύδι για 2 - 3 λεπτά. Προσθέτουμε τα καλαμαράκια και συνεχίζουμε το τσιγάρισμα για άλλα 5 λεπτά, ανακατεύοντας μέχρι να μαλακώσουν καλά.Τα σβήνουμε με το κρασί και, πριν εξατμιστεί, ρίχνουμε τα ψιλοκομμένα βότανα, πιπέρι και τις λιαστές ντομάτες.Μαγειρεύουμε για 25 - 30 λεπτά σε μέτρια φωτιά και, όταν στεγνώσει το φαγητό, ρίχνουμε το χυμό λεμονιού, ανακατεύουμε και το αποσύρουμε. Αν τα καλαμαράκια δεν έχουν βράσει, προσθέτουμε 1/2 φλιτζ. τσαγιού καυτό νερό και τα αφήνουμε να βράσουν μέχρι να στεγνώσουν.Το αλάτι πρέπει να το ελέγξουμε, γιατί τα καλαμαράκια, όταν είναι φρέσκα, δεν χρειάζονται αλάτι.
Θαλασσινά,Καλαμάρι , Θράψαλο,Χόρτα , Μυρωδικά